NaiveNeuron/SloPal huggingface dataset:
A. Belousovová, podpredsedníčka NR SR: (2009-09-16):
Pani ministerka ako navrhovateľka, chcete k nej zaujať stanovisko? Nech sa páči.
Kollár, Boris, predseda NR SR (2020-04-22):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Chce k rozprave zaujať stanovisko navrhovateľ? Ďakujem. Žiada si k rozprave zaujať stanovisko spoločná spravodajkyňa? Nie, ďakujem. Prerušujem rokovanie o tomto bode programu. Pokračujeme druhým čítaním o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 65. Výsledky rokovania výborov sú v tlači 65a. Prosím ministra práce, sociálnych vecí a rodiny Slovenskej republiky Milana Krajniaka, aby návrh zákona, aby vládny návrh zákona odôvodnil. Nech sa páči, pán minister, máte slovo.
Zmajkovičová, Renáta, podpredsedníčka NR SR (2013-09-11):
Ďakujem pekne, pani spravodajkyňa, otváram rozpravu všeobecnú, do rozpravy som dostala jednu písomnú prihlášku, za poslanecký klub SDKÚ – DS pán poslanec Beblavý. Nech sa páči, máte slovo.
Číž, Miroslav, podpredseda NR SR (2015-12-08):
Prosím pána ministra, nemôžeme viesť dialógovú formu. Slovo má pán poslanec Galko. Poprosím, vážení, účastní diskusie, dodržiavajme základné pravidlá, prosím.
Paška, Pavol, predseda NR SR (2013-05-21):
Ďakujem pekne. Otváram rozpravu, nemám písomnú prihlášku. Pýtam sa, či má niekto záujem vystúpiť v rozprave. Nie. Vyhlasujem rozpravu za skončenú a vzhľadom na to, že predpokladám, že pán minister ani pani spravodajkyňa nechcú využiť svoje právo, prerušujem rokovanie o tomto bode programu. Ďakujem pekne. Budeme pokračovať druhým čítaním o návrhu poslancov Martvoňa, Brixiho, Duchoňa a poslankyne Vittekovej na vydanie zákona č. 36/2005 Z. z. o rodine a je to tlač 424. Poprosím pána poslanca Martvoňa, aby za navrhovateľov uviedol návrh. (Rokovanie o návrhu poslancov Národnej rady Slovenskej republiky Antona Martvoňa, Otta Brixiho, Daniela Duchoňa a Anny Vittekovej na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov a ktorým sa mení zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov , tlač 424.)
Hrnčiar, Andrej, podpredseda NR SR (2016-09-08):
Ďakujem. Dávam slovo spravodajkyni, ktorú určil navrhnutý gestorský ústavnoprávny výbor, poslankyni Jane Laššákovej. Nech sa páči, pani poslankyňa.
Bugár, Béla, podpredseda NR SR (2017-10-18):
Ďalej v rozprave vystúpi pán poslanec Budaj, nech sa páči.
J. Halecký, poslanec: (2009-12-08):
Je otázka, ako na tieto veci reagovať? Jednoznačná odpoveď nemôže byť. Samozrejme, pokiaľ sa jednotlivec dobrovoľne dáva očkovať, tam myslím, že je to situácia jasná. Ja problém, ktorý je potrebné riešiť, prípadne minimálne o tom diskutovať, vidím tam, kde tie očkovania sú povinné a kde sa vyskytne vedľajší účinok, ktorý má závažné dôsledky. Buď smrteľné, alebo možno invalidizujúce, alebo ťažko poškodzujúce zdravotný stav. V takýchto prípadoch by sa dalo uvažovať aj o tom, aby  odškodnenie bolo povinné a vyplývajúce zo zákona. Zaiste, že nie je na to jednoznačný názor vo svete. Myslím si, že táto téma je aktuálna aj v súvislosti s výskytom takzvanej novej chrípky, kde to očkovanie bude povinné pre niektoré skupiny obyvateľstva, zamestnancov, tých, ktorí môžu ohroziť ďalších občanov. Takže jej riešenie považujem za možné posunúť do ďalšieho čítania. Ďakujem.
Brocka, Július, poslanec NR SR (2010-10-13):
Ďakujem pekne. Vážený pán podpredseda, dámy a páni, vážený pán minister, dovoľte mi, aby som podal spravodajskú informáciu k uvedenému návrhu zákona. Predseda Národnej rady rozhodnutím č. 69 z 21. septembra tohto roka pridelil návrh zákona na jeho prerokovanie výborom a gestorský výbor, výbor pre sociálne veci, poveril teda vrátane určenia lehôt na jeho prerokovanie. Osobitným dôvodom na vypracovanie predkladaného návrhu zákona je splnenie povinnosti poskytovať dotácie len na základe osobitného zákona, v ňom ustanovenom rozsahu, spôsobom a za podmienok ním ustanovených. Navrhovaná právna úprava je v súlade s Ústavou Slovenskej republiky aj s medzinárodnými zmluvami a inými medzinárodnými dokumentmi, ktorými je Slovenská republika viazaná. Ako spravodajca odporúčam Národnej rade, aby sme sa uzniesli na tom, že prerokujeme predmetný návrh zákona v druhom čítaní. Zároveň odporúčam Národnej rade prideliť návrh zákona v druhom čítaní na prerokovanie ústavnoprávnemu výboru, výboru pre financie a rozpočet, výboru pre ľudské práva a národnostné menšiny a Výboru Národnej rady pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby ho prerokovali výbory, ktorým bude návrh zákona pridelený, v termíne do 24. novembra 2010 a gestorský výbor v termíne do 26. novembra. Pán podpredseda, ďakujem, skončil som so spravodajskou informáciou. Prosím, otvorte rozpravu k návrhu zákona.
Bugár, Béla, podpredseda NR SR (2010-08-04):
Pani poslankyňa Zmajkovičová, nech sa páči, môžete predniesť procedurálny návrh.
V. Tomanová, ministerka práce, sociálnych vecí a rodiny SR: (2010-02-02):
Na zmiernenie dopadov globálnej ekonomickej krízy na zamestnanosť je potrebné prijať ďalšie legislatívne opatrenia, najmä vytvoriť priestor na podporu legálneho zamestnávania ľudí, ktorí v dôsledku ekonomickej krízy prišli o zamestnanie, a zamedziť negatívnym javom v súvislosti s nelegálnym zamestnávaním a tiež vytvoriť legislatívny rámec na zavedenie nového nástroja na podporu regionálnej a miestnej zamestnanosti. Z dôvodu, že hrozia štátu značné hospodárske škody v súvislosti s prebiehajúcou globálnou a ekonomickou krízou, je potrebné podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky navrhnúť Národnej rade Slovenskej republiky, aby sa uzniesla na skrátenom legislatívnom konaní o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Ďakujem, pán predsedajúci.
Abrhan, Pavol, poslanec NR SR (2014-11-08):
Ďakujem pekne, pán predseda. Pán predseda vlády osočil niektorých poslancov, že sú pod vplyvom alkoholu. Ja nechcem zisťovať, ale mňa by zaujímalo vaše stanovisko. Ak vy poviete, že prehlasujete, že nevidíte na nikom, budem úplne spokojný. Len vaše stanovisko k tomuto prehláseniu vlády predsedu. Ďakujem pekne.
Pčolinský, Peter, podpredseda NR SR (2022-12-06):
Skôr ako dám slovo ďalšiemu, chcem vám, páni poslanci, prečítať § 135 rokovacieho poriadku: Poslanec podlieha disciplinárnej právomoci Národnej rady za: a) výroky pri výkone funkcie poslanca prednesené v Národnej rade alebo jej orgáne, b) porušenie zákazu zastúpenia pri hlasovaní, c) závažné porušenie poslaneckého sľubu, d) porušenie etického kódexu poslanca, e) narušenie poriadku na schôdzi Národnej rady podľa § 32 alebo na schôdzi výboru. Vážení kolegovia, ja určite nemám problém využívať tieto inštitúty úplne v pohode, to znamená, buď budete trošku vážiť slová, nebudete prekračovať nejaké únosné miery a budete sa správať normálne, alebo jednoducho budem využívať tento inštitút a môžme kľudne takýmto spôsobom rokovať, nemám s tým najmenší problém. Viete veľmi dobre, že mne po hlave skákať nikto nebude. Ďalší vystupujúci, ďalší vystupujúci s faktickou poznámkou je pán poslanec Suja. Pán Baránik, pokiaľ mienite vyrušovať, môžte kľudne urobiť to v inej miestnosti a pokiaľ neupustíte od svojho konania, tak v zmysle rokovacieho poriadku vás vykážem z rokovacej sály. Pán Suja, nech sa páči, máte slovo.
Sloboda, Vladimír, poslanec NR SR (2016-12-07):
Vážené pani poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením č. 51 z 21. novembra 2016 určil za spravodajcu k návrhu zákona o obecnom zriadení (tlač 312). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky náležitosti uvedené v rokovacom poriadku a legislatívnych pravidlách tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a výbor pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby výbory predmetný návrh zákona prerokovali do 27. januára 2017 a v gestorskom výbore do 30. januára 2017. Pán predsedajúci, otvorte, prosím, všeobecnú rozpravu.
Kadúc, Miroslav, poslanec NR SR (2015-06-18):
Ďakujem pekne. Mám skutočne iba takú faktickú poznámku, čo mi v priebehu vášho vystúpenia napadla. Mne sa to tak javí, že všetci z vládnej strany vedia, o čo ide, a opozícia nevie, o čo ide, pretože jedna skupina poslancov má vedomosti o všetkom a tá druhá skupina ich nemá absolútne o ničom. Zároveň sa tu argumentuje, veď to bolo v médiách. Nemyslím si, že toto je úplne správne. A naozaj sa mi javí význam opozície v tejto chvíli úplne bezvýznamný, pretože tak či tak táto vláda alebo väčšina týchto poslancov si odsúhlasí, čo bude treba. Čiže to je prvá faktická poznámka. Druhá poznámka. Tento zákon sa javí celkom no komplikovaný. Sú to síce tri strany, ale pán minister zvládol za dva dni teda pomerne solídne dielo, čo nebýva zvykom. Mne to tak nejako zaváňa tým, že možnože to nie je zákon ani z dielne aktuálneho pána ministra, so všetkou úctou teraz, ale že ide o niečo úplne iné. Napadajú mi v tejto chvíli nejaké väčšie investície, napríklad R7, D4 aj keď viem, že tam môžeme ísť podľa stavebného zákona. Ja neviem, aké sú tam interné problémy, pán Kolesík, možno vy to viete. Ja budem veľmi rád, keď vystúpi niekto a povie mi, na čo tu je tento zákon, ktorý zase nehovorí nič iné, iba to, akým spôsobom budeme vo väčšom rozsahu mať možnosť vyvlastňovať. Je to podľa mňa veľká škoda. A ja by som osobne veľmi rád zahlasoval za ten zákon, ale keďže neviem, o čo ide, a tie potenciálne riziká sú nie malé, ale celkom veľké, no budem veľmi zdržanlivý pri tomto zákone. A hovorím ešte raz, je to škoda, je to škoda.
Pellegrini, Peter, podpredseda NR SR (2020-07-23):
Pán poslanec Raši.
Blanár, Juraj, podpredseda NR SR (2023-05-05):
A teraz sa môžete ujať slova. (Reakcia z pléna.) Aha, ešte faktickú predsa len. Ostal, lebo som videl, že odchádzal. Takže je tu pán poslanec Linhart, môžete reagovať a pán Viskupič sa môže pripraviť ako posledný prihlásený v rozprave ústne. Nech sa páči.
Blanár, Juraj, podpredseda NR SR (2023-05-25):
Ďakujem, pán minister. Odpovedali ste na otázky. Teraz poprosím, aby vás vystriedal pán minister pôdohospodárstva a rozvoja vidieka Slovenskej republiky Jozef Bíreš, ktorý odpovie na štvrtú otázku, ktorú položil pán poslanec Vons: „Pán minister, v akom štádiu je riešenie problematiky predaja z dvora a podpory malých farmárov, ktoré sme spolu s kolegami poslancami iniciovali a rokovali sme s predchádzajúcimi ministrami aj s úradom vlády?“ Nech sa páči, pán minister, môžete odpovedať v limite maximálne päť minút.
Šimečka, Michal, podpredseda NR SR (2023-12-07):
Ďakujem veľmi pekne. S faktickou poznámkou najprv pani poslankyňa Petrík.
Hrnčiar, Andrej, podpredseda NR SR (2017-03-23):
Nech sa páči, pán minister.
Laššáková, Jana, podpredsedníčka NR SR (2013-09-05):
Len aby sme, toto je osobitný bod programu. Dobre. Ako som pochopila, pán poslanec, nežiadate, aby Národná rada hlasovala o odpovedi s nespokojnosťou, o vyslovenie nespokojnosti s vašou odpoveďou. Teraz poprosím pani poslankyňu Mezenskú. Nech sa páči.
Pročko, Jozef, poslanec NR SR (2023-12-12):
No, spomínali ste, pán poslanec, že počas vášho pôsobenia na ministerstve ste sa úspešne, úspešne ste riešili byrokraciu. Áno, toto bol jeden z hlavných cieľov, ktorý si dala predchádzajúca vláda a musím povedať, že sa to nie rýchle, ale darilo, čo sa ide diať opäť. Čo sa ide diať opäť, len jedno ministerstvo zožerie a nielen 100 mil., ale také kvantum zase byrokratických aparátčikov, ktorým vytvoria miesta. Je dôležité mať dobrých úradníkov, dobrých a je dôležité, aby tí úradníci sa niečoho báli, preto aj predkladáme zákon o hmotnej zodpovednosti, aby tam nešli ľudia, ktorí idú kradnúť a veľmi dôležité je, aby títo, ktorí na tých úradoch budú, riešili veci promptne, energicky, naozaj aby to bola nie flexibilná improvizácia, ale aby to malo presné riešenie všetkých problémov. Vy si myslíte, že na ministerstvo cestovného ruchu a športu bude, budú Dankovi nominanti nominovať odborníkov? Namiesto toho, aby sme naozaj riešili situáciu, ktorá je ťažká pre občanov, my ideme zdaniť občanov, máme tu lex ožobračovanie a hlavne máme zase byrokratizáciu úradov ako nikdy. No a tomu, čo sa udialo v rozprave, viete, ja si pamätám, keď bol Grendel predsedajúci a toto isté sa stalo, tak Gábor počkal, vypol, vypli mu čas. Čo vám povedal Pellegrini? Tak čakajte. To je tá ich nová politická kultúra! Kľudne mohol Pellegrini prerušiť rozpravu na tú krátku chvíľočku. Neskutočné! Hanba, hanba, pán Pellegrini!
B. Bugár, podpredseda NR SR: (2003-06-25):
Pán podpredseda vlády, chcete reagovať? Nie. Pani spravodajkyňa, chcete reagovať? Nie. Ďakujem pekne. Prerušujem rokovanie o tomto bode programu. správa o bezpečnostnej situácii v Slovenskej republike za rok 2002 . Správu ste dostali ako tlač 219, spoločnú správu výborov máte v tlači 219a. Správu vlády uvedie minister vnútra Slovenskej republiky Vladimír Palko. Nech sa páči, pán minister, máte slovo.
Pellegrini, Peter, predseda NR SR (2015-05-13):
Pán poslanec, chcem sa spýtať, na ako dlho to asi máte, lebo ak to máte na dlhšie...
Grendel, Gábor, podpredseda NR SR (2022-05-20):
Pán poslanec Ján Blcháč.
Zajac, Pavol, poslanec NR SR (2015-12-01):
Vážená pani predsedajúca, pani spravodajkyňa, dámy a páni, v prvom rade, pani predsedajúca, poprosím, aby bol dodržiavaný rokovací poriadok a pán navrhovateľ bol prítomný. V opačnom prípade dajte prerušiť rokovanie o bode programu.
P. Paška, predseda NR SR: (2009-02-05):
(Hlasovanie). 135 prítomných, 126 bolo za, 4 proti, 3 sa zdržali, 2 nehlasovali. Návrh sme postúpili do druhého čítania.
Laurenčík, Milan, podpredseda NR SR (2021-10-21):
S faktickou poznámkou teraz vystúpi pán poslanec Miroslav Suja.
Paška, Pavol, predseda NR SR (2012-10-29):
Hlasujeme o bodoch 1 až 3, odporúčanie je schváliť ich. (Hlasovanie.) 136 prítomných, 131 bolo za, 2 sa zdržali, 3 nehlasovali. Tieto tri body sme schválili.
Glváč, Martin, podpredseda NR SR (2018-10-24):
Pán poslanec Číž.
Sulík, Richard, predseda NR SR (2011-07-07):
Ale pán minister kultúry sa vopred ospravedlnil.
Laššáková, Jana, podpredsedníčka NR SR (2013-05-17):
Pani spravodajkyňa, zaujmite miesto určené pre spravodajcov. Otváram všeobecnú rozpravu. Do rozpravy som dostala jednu písomnú prihlášku pána predsedu výboru Mikuláša Hubu. Nech sa páči, pán predseda, máte slovo.
Kozelová, Monika, poslankyňa NR SR (2022-05-04):
Ďakujem. Prepáčte, len som utekala. No skúsim. ....o Matici slovenskej v znení neskorších predpisov, tlač 916a, v druhom čítaní. Výbor pre kultúru a médiá ako gestorský výbor podáva Národnej rade spoločnú správu výborov. Národná rada uznesením č. 1343 z 22. marca 2022 rozhodla o tom, že vládny návrh zákona prerokuje v druhom čítaní a pridelila ho na prerokovanie týmto výborom: ústavnoprávnemu výboru, výboru pre financie a rozpočet a výboru pre kultúru a médiá. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Gestorský výbor na základe stanovísk výborov vyjadrených v ich uzneseniach a v stanoviskách poslancov odporúča Národnej rade uvedený návrh zákona, tlač č. 916, schváliť. O pozmeňujúcich a doplňujúcich návrhoch gestorský výbor odporúča hlasovať spoločne o bodoch 1 a 2 s odporúčaním schváliť. Spoločná správy výborov Národnej rady bola schválená uznesením č. 167 z 26. apríla 2022. Gestorský výbor ma určil za spoločnú spravodajkyňu výborov a poveril ma, aby som na schôdzi Národnej rady informovala o výsledku rokovania výborov. Pán predsedajúci, ďakujem, skončila som. Otvorte, prosím, rozpravu.
Tomáš, Erik, poslanec NR SR (2023-01-26):
Pán predseda, dobre si v prejave hovoril, že chceš robiť iný typ politiky, nekonfrontačný, kľudný, profesionálny a počas toho tvojho prejavu prišli pracne symboly tej inej politiky. Celý deň tu nesedí Pročko s Matovičom, ale prídu tu presne vtedy, keď ty vystupuješ, aby konfrontovali, aby zase robili tú zlobu, aby oblievali tým svojím zlom. Oni si naozaj myslia, že vyhrajú tie voľby, že ľudia zabudnú za tie tri roky, čo tu narobili a napáchali? To si fakt, páni, myslia? My chceme robiť normálnu konštruktívnu politiku, oni nie. Toto je symbol. Oni si myslia, že ľudia zabudnú, že im zobrali 13. dôchodok a urobili z neho sociálnu dávku, že zmrazili minimálne dôchodky, že dali, znížili minimálnu mzdu, že tu napáchali také ekonomické škody a urobili najvyšší dlh v histórii Slovenska. Oni budú hovoriť o smrti, tí, ktorí svojím nezodpovedným konaním sú zodpovední za 21-tisíc životov? Oni majú fakt pocit, že teraz tu budú brýzgať, a že na toto už ľudia zabudnú? Nenechajme sa týmto rozviklať, nenechajme to len tak, ale jednoducho príde ten čas, a preto aj oddiaľujú tie voľby, o ktorých ty hovoríš, preto až 30. september, lebo majú, lebo si myslia, že zase tým brýzganím na ľudí dosiahnu to, čo predtým, ale už to nedosiahnu. A ja sa teda čudujem, hovoril si aj o tej SaS, vážená SaS, mne to akože hlava neberie. To fakt ako odvolať vládu, súhlasiť s predčasnými voľbami a potom odvolanej vláde dať ešte desať mesiacov, to mi povedzte, je toto normálne? Na toto sa Slovensko má pozerať? Však sa spamätajte! Akonáhle schválite ten 30. september, tak Matovič vás zožerie aj s ponožkami. Uvidíte to brýzganie, to nebude len na HLAS a na SMER, to SaS bude prvá v línii. Tak sa spamätajte a skráťte to volebné obdobie tak, ako si to želá 70 % ľudí na Slovensku!
Dostál, Ondrej, poslanec NR SR (2023-06-14):
Pán poslanec Šefčík, myslím že ohľadom toho postoja vlády, že sa nechce hádať, ste to trochu posunuli niekam inam, ako to bolo myslené. Nemyslím si, že by vláda chcela zakazovať diskusiu, ako to robili komunisti. A na to, aby sme sa hádali, sme tu my politici z politických strán, ktorí sme boli zvolení, ktorí sme to vrchovato predviedli v tomto volebnom období. A nebolo to iba, ako ste to idealizujúcu opísali, nejaké vznešené hádanie sa o idey a rozličné vecné predstavy. Častokrát to bolo veľmi osobné, zbytočné, hašterivé. Nebola to žiadna vecná debata o ideách. Vždy keď niekto si dovolil vystúpiť s iným názorom, a teda vaše hnutie a špeciálne jeho predseda ste v tom majstri, tak bol označovaný za nepriateľa, niekoho, kto chce, aby ľudia umierali, niekoho, kto, kto chce škodiť vedome. Však toto je presne tá komunistická rétorika, ktorú tu potom predvádzal Mečiar, ktorú tu potom predvádzali smeráci. Ak má niekto iný názor, tak je označovaný za nepriateľa a za škodcu. Tu nebola, bola tu aj vecná debata, samozrejme, ale toto je problém, toto je to hádanie, toto je to, čo ľuďom prekáža, toto je to, čím sme spoločne spôsobili to, že tu hrozí návrat Fica k moci, že tu hrozí, že Fico, ktorý odišiel po minulých voľbách ako zbitý pes, možno bude víťazom budúcich volieb. Takže ak táto vláda sa nechce zapájať do tohto typu hádania, tak ja jej za to iba tlieskam, lebo je dôležité upokojiť situáciu a táto vláda má šancu to urobiť.
Blanár, Juraj, podpredseda NR SR (2021-03-17):
Vážené pani poslankyne, páni poslanci, vítam pána ministra, pána podpredsedu vlády na rokovaní, takže môžeme pokračovať v rokovaní programu skôr, ako som vyhlásil prestávku, a ohlásim teda bod, o ktorom ideme rokovať. Je to druhé čítanie o vládnom návrhu zákona, ktorým sa mení a dopĺňa zákon 139/1998 Z. z. o omamných látkach (tlač 354). Teraz poprosím pána podpredsedu vlády a ministra financií Eduarda Hegera, povereného riadením ministerstva zdravotníctva, aby zaujal miesto určené pre navrhovateľov, a potom spoločnú spravodajkyňu, ktorú bude zastupovať pán poslanec Šefčík, v tomto prípade za výbor pre zdravotníctvo, aby zaujal miesto určené pre spravodajcu. (Rokovanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení a dopĺňa zákon č. 374/2018 Z. z., ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 354.) Takže všetko je pripravené a otváram rozpravu. Konštatujem, že do rozpravy som neobdržal žiadnu písomnú prihlášku, takže otváram možnosť teraz prihlásiť sa ústne do rozpravy. Kto má záujem, môže tak urobiť. Nie je tomu tak. Uzatváram možnosť prihlásiť sa do rozpravy ústne a vyhlasujem rozpravu za uzavretú. Teraz by som poprosil pána podpredsedu vlády a zastupujúceho pána ministra zdravotníctva, aby sa ujal slova k tomuto zákonu, ako by som povedal, taká premiéra v zastúpení pána ministra ako ministra zdravotníctva. Nech sa páči, máte slovo.
Ledecký, Vladimír, poslanec NR SR (2024-09-17):
Ďakujem pekne. Ja len krátko. Naozaj vidno, keď niekto robil v samospráve a je zorientovaný v týchto veciach, tak vidíte problémy troška inak, ako ich vidia spoza zeleného stola tí, čo píšu tieto zákony. Naozaj keď hovoríme o tom, že je potrebná reforma sociálnych služieb, tak ona je naozaj potrebná, lebo celé to fungovanie je o tom, že či sú peniaze alebo nie sú. Navyše si myslím, že jedno obdobie je, kde to vieme financovať z projektov Európskej únie, potom zase príde hluché miesto a tým pádom celé to fungovanie je nesystematické a vždy je to o tom, že či tá samospráva má peniaze alebo nemá peniaze, a pokiaľ má doplácať, tak jasné, že bude robiť všetko pre to, aby tie peniaze nemusela dať a tak celý ten, celý ten proces alebo celú tú službu kriví. Takže toto si treba naozaj uvedomiť a ja sa naozaj teším a čakám na nejaké systematické riešenie, ktoré príde s reformou sociálnych služieb. Toto berieme len ako také dočasné opatrenie, kde riešime niečo, čo rýchlo nám treba, aby sme rok ešte vydržali. (Reakcia z pléna.)
P. Hrušovský, predseda NR SR: (2004-09-10):
(Hlasovanie.) 120 prítomných, 99 za, 1 proti, 20 sa zdržalo. Návrh sme schválili. Pristúpime k tretiemu čítaniu o vládnom návrhu zákona o obchodovaní s emisnými kvótami. Otváram rozpravu. Pýtam sa, či sa hlási niekto do rozpravy. Konštatujem, že nie. Vyhlasujem rozpravu za skončenú. Pristúpime k hlasovaniu o návrhu zákona ako o celku s odporúčaním výboru schváliť. Hlasujeme, páni poslanci. (Hlasovanie.) 120 prítomných, 99 za, 1 proti, 20 sa zdržalo. Návrh sme schválili. Teraz budeme pokračovať hlasovaním o jednotlivých prerokovaných návrhoch zákonov vlády. Poprosím pána poslanca Hamerlika, aby ako spoločný spravodajca predniesol návrhy k prerokúvanému vládnemu návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov . Prerokúvame návrh ako tlač 707. Pán poslanec Hamerlik. Bod programu 81. Nech sa páči. R. Hamerlik, poslanec: Pán predseda, ďakujem vám za slovo. V rozprave k tomuto predloženému návrhu zákona nevystúpil ani jeden poslanec, takže neboli podané žiadne pozmeňujúce návrhy ani procedurálny návrh, preto budeme hlasovať o bodoch, ktoré sú obsiahnuté v spoločnej správe, a to od 1 až po 15 spoločne...
Ďuriš Nicholsonová, Lucia, podpredsedníčka NR SR (2018-09-12):
Pán poslanec Blanár.
P. Paška, predseda NR SR: (2008-09-17):
Pani poslankyňa Tkáčová.
Danko, Andrej, predseda NR SR (2019-04-05):
Pán poslanec Ivan.
Pfundtner, Edita, poslankyňa NR SR (2011-06-28):
Ďakujem. Nakoľko pripomienky prezidenta v druhom čítaní boli odhlasované a schválené, pristúpime k tretiemu čítaniu.
Zmajkovičová, Renáta, podpredsedníčka NR SR (2012-05-10):
S ďalšou faktickou poznámkou pán poslanec Jánoš.
P. Hrušovský, predseda NR SR: (2003-01-15):
Teraz prosím pána ministra, aby uviedol návrh na odvolanie viceprezidenta Prezídia a členov Prezídia Fondu národného majetku. Nech sa páči, pán minister.
Šimečka, Michal, podpredseda NR SR (2023-12-12):
Ďakujem veľmi pekne. Pán poslanec Galko.
Kollár, Boris, predseda NR SR (2023-06-28):
Pán poslanec Čekovský.
T. Cabaj, podpredseda NR SR: (2010-03-03):
Pán poslanec Janiš bol jediný prihlásený do rozpravy, nikto sa nehlási s faktickou, vyhlasujem rozpravu za skončenú. Pán minister, chcete sa vyjadriť k rozprave? Nech sa páči.
Glváč, Martin, podpredseda NR SR (2019-09-11):
Nech sa páči, pán poslanec.
Hrušovský, Pavol, predseda NR SR (2011-12-14):
Ďakujeme. (Potlesk.) Panie poslankyne, páni poslanci, týmto vyhlasujem rokovanie 26. schôdze Národnej rady Slovenskej republiky za skončené. (Rokovanie 26. schôdze NR SR sa skončilo 14.18 hodine.)
Hort, Milan, podpredseda NR SR (2010-10-15):
Ďakujem pekne. Otváram všeobecnú rozpravu. Písomnú prihlášku som nedostal žiadnu. Pýtam sa, kto sa hlási do rozpravy ústne? Ani v tomto prípade neevidujem žiadnu prihlášku, a preto vyhlasujem všeobecnú rozpravu za skončenú. Ďakujem pánovi ministrovi aj pánovi spravodajcovi. Prerušujem rokovanie o tomto bode programu s tým, že hlasovať budeme o 11.00 hodine. Teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov . Tento návrh máte ako parlamentnú tlač 103. A návrh na pridelenie na prerokovanie výborom je v rozhodnutí č. 85. Vítam na rokovaní Národnej rady pána ministra školstva, vedy, výskumu a športu, pána Eugena Jurzycu, a prosím ho, aby vládny návrh zákona uviedol. Nech sa páči.
Bugár, Béla, podpredseda NR SR (2019-12-03):
Na vystúpenie pani poslankyni s faktickými poznámkami piati. Končím možnosť sa prihlásiť do faktických poznámok. Pán poslanec Vašečka.
P. Hrušovský, predseda NR SR: (2004-11-02):
M. Maxon, poslanec: Áno, ďakujem pekne. V súlade s pozvánkou, vážení kolegovia z pôdohospodárskeho výboru, zvolávam zasadnutie Výboru Národnej rady Slovenskej republiky pre pôdohospodárstvo.
M. Číž, podpredseda NR SR: (2006-09-06):
(Hlasovanie.) Prítomných 145 poslancov, za návrh 119, proti 13 poslancov, zdržalo sa 11 poslancov, nehlasovali 2 poslanci. Konštatujem, že predmetné návrhy sme schválili.
Zelník, Štefan, poslanec NR SR (2017-04-05):
Ďakujem pekne. Ja len veľmi krátko. Ja si myslím, že každá práca by mala byť ohodnotená. Ja súhlasím s názorom, že malo by sa platiť za výkon, a nie za funkciu, ale zase ak chceme mať vo vláde skutočných odborníkov a ľudí, ktorí rozhýbu ekonomiku a budú zodpovedne pracovať, tak to nemôže byť na úrovni minimálnej mzdy. Potom by sme tam naozaj dostali iba ľudí, ktorí, no asi, asi by to nebol celkom správny, správny názor, ale je to, je to, samozrejme, môže to zaujať masy ľudí, pretože vždy je otázka, kto koľko zarába, je predmetom polemík, ale mali by sme si teda ctiť vládu a ľudí, ktorí sú vo vláde, ale ja zase hovorím, ja netvrdím, že mal by to byť paušál, ja by som sa skôr prihováral k tomu, aby to bola práca za výkon a odmena za vykonanú prácu. Ďakujem.
Grendel, Gábor, podpredseda NR SR (2020-05-13):
Pani poslankyňa vyslovene dala najavo, že jej to nie je príjemné... (Hovorené súbežne s rečníkom.)
Laššáková, Jana, podpredsedníčka NR SR (2013-02-08):
Príjemné dobré ráno. Vážené panie poslankyne, páni poslanci, otváram ôsmy rokovací deň 14. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán podpredseda Ján Figeľ a páni poslanci Otto Brixi, Martin Fedor, Ján Hudacký, Richard Sulík, Pavol Zajac a Lucia Žitňanská. Na zahraničnej pracovnej ceste je pán poslanec Maroš Kondrót. Včera sme vykonali tajné hlasovanie o návrhu na voľbu členov Rady Rozhlasu a televízie Slovenska (tlač 346). Prosím povereného overovateľa Milana Halúza, aby oznámil výsledky tajného hlasovania, najskôr za oblasť rozhlasového vysielania. Nech sa páči, pán poslanec.
Jurinová, Erika, podpredsedníčka NR SR (2014-02-06):
Pani poslankyňa Vášáryová.
Bugár, Béla, podpredseda NR SR (2017-09-13):
Nech sa páči, prezentujme sa a hlasujme. (Hlasovanie.) Prítomných 139 poslancov, za 58, proti 9, zdržalo sa 72 poslancov. Konštatujem, že návrh nebol prijatý, preto tento návrh zákona neprerokujeme v druhom čítaní. Teraz prosím pána poslanca Alana Suchánka, aby uviedol hlasovanie o bode 67, teda o prvom čítaní návrhu poslancov Laurenčíka, Drobu, Dostála, Osuského a Poliačika na vydanie zákona, ktorým sa mení a dopĺňa zákon č. 131/2010 Z. z. o pohrebníctve (tlač 619), nech sa páči. (Hlasovanie o návrhu poslancov Národnej rady Slovenskej republiky Milana Laurenčíka, Juraja Drobu, Ondreja Dostála, Petra Osuského a Martina Poliačika na vydanie zákona, ktorým sa mení a dopĺňa zákon č. 131/2010 Z. z. o pohrebníctve , tlač 619.)
Holý, Štefan, podpredseda vlády SR (2022-12-08):
Vážený pán predsedajúci, vážené panie poslankyne, vážení páni poslanci, tento vládny návrh zákona bol vypracovaný s cieľom zabezpečiť implementáciu nariadenia Európskeho parlamentu a Rady č. 765/2008, ktorým sa ustanovujú požiadavky akreditácie a dohľadu nad trhom v súvislosti s uvádzaním výrobkov na trh. Zabezpečuje sa úprava akreditácie v podmienkach Slovenskej republiky tak, aby odrážala aktuálny stav, ako aj zmeny, ktoré priniesla aplikačná prax pri uplatňovaní v súčasnosti platného zákona č. 505/2009 Z. z. o akreditácii orgánov posudzovania zhody. Vládny návrh zákona zároveň reaguje na trend vývoja v oblasti poskytovania akreditačných služieb na Slovensku a poskytuje oproti doterajšiemu stavu ucelenejšiu a prehľadnejšiu právnu úpravu zohľadňujúcu dynamický vývoj v oblasti akreditácie. Slovenská národná akreditačná služba ako verejnoprávna inštitúcia musí hospodáriť na neziskovom základe a poskytovať služby odplatne, čo je v súlade s princípmi európskeho akreditačné systému. Vládnym návrhom zákona sa upravuje najmä pôsobnosť riadiacich orgánov Slovenskej národnej akreditačnej služby, ktorými sú riaditeľ, dozorná rada, akreditačná rada. A vytvára sa fond investícií a rozvoja. Ďalej sa rezervný fond, správne konania o akreditácii, ukladanie pokút a dochádza k zmene samotnej štruktúry právneho predpisu. Ďalej dochádza napríklad k úprave ustanovení týkajúcich sa žiadosti o akreditačnú službu a jej podávania prostredníctvom informačného systému Slovenskej národnej akreditačnej služby. Spresňujú sa ustanovenia týkajúce sa dokumentov vydávaných Slovenskej národnou akreditačnou službou. Z dôvodu, že Slovenská republika je členským štátom Európskej únie a má povinnosť byť členom európskych a medzinárodných organizácií združujúcich akreditačné orgány v oblasti akreditácie orgánov posudzovania zhody, je vhodné, aby štát znášal náklady spojené s členskými poplatkami a účasťou Slovenskej republiky v týchto organizáciách. Aktívnou účasťou v týchto inštitúciách sa zvyšuje uznávanie Slovenskej národnej akreditačnej služby na európskej a medzinárodnej úrovni. Vážený pán predsedajúci, vážené pani poslankyne, vážení páni poslanci, dovoľujem si vás požiadať o podporu predloženého vládneho návrhu zákona. Ďakujem.
M. Sabolová, poslankyňa: (2002-02-07):
Moja poznámka na ekonomické údaje je, prečo pri posudzovaní vplyvu a vôbec pri rozhodovaní sme neuvažovali aj s nádržami, ktoré sú dnes prázdne v Slovnafte-Vojany, ktoré by kapacitne, tak ako sú dnes známe 60 tisíc kubických metrov veľkokapacitné nádrže, prečo by nemohli byť využité a tam by boli dobudované ďalšie nádrže. Nie je to v centre obytnej zóny, tieto veľkokapacitné nádrže sú dnes postavené a sú nevyužívané.
A. Belousovová, podpredsedníčka NR SR: (2008-02-13):
Poprosím pána poslanca Minárika, aby zaujal miesto určené pre navrhovateľov a pána poslanca Jarjabka, aby zaujal miesto určené pre spravodajcu. Takže vyhlasujem prestávku do 17.00 hodiny. (Prerušenie rokovania o 16.51 hodine.) (Pokračovanie rokovania o 17.00 hodine.)
Danko, Andrej, podpredseda NR SR (2024-05-09):
Na vystúpenie pána ministra osem faktických. Prvý poslanec Malatinec.
Švejna, Ivan, poslanec NR SR (2013-09-24):
Ďakujem. V rozprave vystúpil jeden poslanec, avšak nedal žiaden návrh, takže odporúčam, aby Národná rada sa uzniesla podľa § 73 rokovacieho poriadku na tom, že prerokuje tento návrh v druhom čítaní. Prosím, dajte o mojom návrhu hlasovať.
Kvorka, Ján, poslanec NR SR (2019-01-31):
Ďakujem za slovo, pán predseda. Vážené pani poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 22. marca 2019 a v gestorskom výbore do 25. marca 2019. Pán predseda, prosím, otvorte rozpravu.
V. Veteška, podpredseda NR SR: (2005-01-18):
I. Henzélyová, poslankyňa: Ďakujem veľmi pekne. Ďakujem za veľkorysosť. Chcela by som poďakovať všetkým, ktorí reagovali na moje vystúpenie, zvlášť pánovi Žiakovi. A chcela by som povedať, že to nebola kalkulácia s tým, že poviem, že bude menej na regionálnu kultúru alebo na východ, na celú republiku, čo sa týka kultúry, je to prirodzené. Hovorím za umelcov Spiša, Košíc, Prešova a iných. To, že hovoríte, že financovanie regionálnej kultúry ide zo samosprávy, je prirodzené. Len odkiaľ do tej samosprávy prichádzali doteraz peniaze? A keď sa počíta s viaczdrojovým financovaním kultúry v budúcnosti, je len prirodzené, že štátne zdroje vždy budú rozhodujúce pre kultúru. A chcela by som uviesť, že áno, je málo peňazí z HDP vynakladaných na kultúru. Ale skutočne, kým jedna a jedna sú dva, tak kým nemáme vyprodukovaný objem peňazí, ako ho môžeme spravodlivo rozdeliť? Ja súhlasím hlavne s vystúpeniami pani Podrackej, pani Martinákovej, ktoré sa viacej venovali situácii v kultúre na Slovensku. A myslela som, že bude viacej vystúpení k tejto téme, pretože mali by sme sa v rámci novostavby divadla venovať viacej tomu, akí sme alebo akí nie sme kultúrni, kde to hapruje a ako zvýšiť a zlepšiť podmienky pre rozvoj našej kultúry, v interakcii s ekonomickými podmienkami, samozrejme. Ďakujem veľmi pekne.
Sulík, Richard, predseda NR SR (2011-03-30):
Pán poslanec Saloň.
Dostál, Ondrej, poslanec NR SR (2019-05-13):
Pán poslanec Zelník, ja by som vás chcel požiadať, aby ste trochu vážili slová. Naozaj by sme mali k sebe navzájom pristupovať s nejakým rešpektom a neurážať tu kolegyne poslankyne a kolegov poslancov a nedehonestovať ich. Samozrejme, že pani poslankyňa Cigániková nemá také rozsiahle vedomosti a skúsenosti z oblasti zdravotníctva ako vy, ale ona sa tak ani netvári, ale to neznamená, že nemá právo vystupovať, prezentovať svoje názory, prezentovať pripomienky, najmä keď sú vecne, vecne zdôvodnené. A len, len teda naozaj ako zachovajme si, zachovajme si istú úroveň a nenechajme sa strhnúť do osobných atakov, lebo to nepatrí na pôdu Národnej rady. A druhá vec, kde som myslel, že zle počujem, je, keď ste tu obhajovali predkladanie pozmeňujúcich návrhov na poslednú chvíľu. A je to úplne jedno, či to dostaneme priamo na výbore, alebo to dostaneme večer pred, lebo nie každý má možnosť si naštudovať nejaký návrh večer pred. Toto nie je normálna a kvalitná legislatívna práca. Normálna a kvalitná legislatívna práca je taká, že s návrhmi sú, sú poslanci oboznámení dostatočne vopred, lebo nie každý je univerzálny génius alebo majster sveta, aby pozrel a vedel, čo tam je. Áno, poslanci sú ľudia, ktorí si potrebujú veci naštudovať, ktorí potrebujú tie veci s niekým skonzultovať, ale to nie je ich nevýhoda, to je ich výhoda, to znamená, že si poctivo robia svoju poslaneckú prácu, a nie, že iba niekto nám tu doniesol nejaký pozmeňovák, tak zdvihneme ruku, lebo palec nám ukáže, že ako máme hlasovať.
Danko, Andrej, podpredseda NR SR (2023-11-22):
Pán poslanec Hajko, pripraví sa poslanec Šmilňák.
P. Kresák, poslanec: (2001-11-29):
Vážené kolegyne a kolegovia, dovoľte mi, aby som ako spoločný spravodajca odporúčal pri hlasovaní o predmetnom návrhu zákona nasledujúci postup: po prvé mi dovoľte, aby som odporúčal, aby sme hlasovali o obsahu spoločnej správy, tlač 1132a, podľa postupu, ktorý je uvedený v jej závere. V spoločnej správe sa odporúča, aby Národná rada Slovenskej republiky hlasovala spoločne o bodoch 1, 2, 4, 6, 7, 8, 9, 10, 11, 12, 13, 14, 16, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 37, 38, 39, 40, 42, 43, 45, 47, 48 a 49, s návrhom gestorského výboru tieto predmetné návrhy schváliť.
R. Fico, poslanec: (2003-04-10):
Otázka znie takto: Pán predseda vlády, čo urobíte, budete rešpektovať uznesenie Národnej rady Slovenskej republiky, ak Národná rada požiada vládu Slovenskej republiky, aby ministerstvo financií v mene štátu podalo proti Credit Suisse First Boston takúto žalobu?
Osuský, Peter, poslanec NR SR (2016-09-13):
Ďakujem vám za slovo, pán predseda. Ďakujem všetkým kolegom, ktorí vystúpili, a na úvod sa chcem ospravedlniť za nesprávne použitie slova „obor“. To je svätá pravda. I za moju nevedomosť o dĺžke štúdia architektúry. Väčšina odborov na STU sa študuje päť rokov a toto mi zrejme uniklo napriek tomu, že mám architektúru veľmi rád, ale o dĺžku štúdia som sa nezaujímal, pardon. Teda aj architektúra, zapamätám si to. Pokiaľ ide o ďalšie príspevky, chcel by som povedať na margo tuná kolegu Tóna Hrnka. To, čo som ti povedal, som citoval z práve teraz mnou čítanej knihy profesora Jana Rychlíka o rozdelení Česko-Slovenska, kde je napísané: „Informaci, že s návrhem vzniku strany přišel Andel, mne potvrdil v rozhovoru v Nitre další z původních členů SNS, pozdější poslanec FS, Jozef Šeďovič.“ To znamená, a tam je v úvode teda, že sa schádzali členovia Štúrovej spoločnosti, a to nebola krčma, to bola kaviareň Krym, u Bláhu. Áno, to nie je nič znevažujúce. Vieme, že česká sociálna demokracia sa, hrdila sa tým, stretávala v hospode U kaštanů, jak sa pamätáš. A veľmi veľa vecí na Slovensku vznikalo v krčmách, nech už to boli hospody alebo kaviarne. Napríklad prvý Československý športový klub v Bratislave, dneska Slovan Bratislava, vznikol na ulici v La Palome, ktorú sme my poznali ako La Palomu. Tam sa vtedy položili základy toho, čo bola potom ŠK Bratislava. To nebolo mienené urážlivo. Ale toto je, prosím, citát teda z knihy uznávaného historika. Preto, ja som u toho nebol, u toho v tom Kryme, a preto sa orientujem na pomerne závažný zdroj. Až máš ty inú skúsenosť, rád mi ju môžeš v kuloároch povedať. Tak len toľkoto na tému vzniku SNS.
Dostál, Ondrej, poslanec NR SR (2023-03-30):
Novelizovaný zákon o tvorbe právnych predpisov patrí podobne ako zákon o rokovacom poriadku k takých právnym predpisom, ktoré niekedy je ťažké vymáhať, a ich dodržiavanie alebo dodržiavanie je v podstate v rukách tých, ktorí ich vykonávajú. Obvykle tam nie je možnosť vynútiť si ich dodržiavanie tých ustanovení nejakou súdnou cestou, resp. iba vo úplne výnimočných prípadoch, keď to porušenie je, je úplne evidentné a má nejaké ďalekosiahle dôsledky, a preto ani tie zmeny, ktoré sa dnes dostanú, ak bude zákon schválený, ktoré sa dnes dostanú do toho zákona, nemusí automaticky znamenať, že sa skvalitní legislatívny proces. Pokiaľ na strane parlamentu nebude vôľa reálne tieto nové ustanovenia a nové povinnosti, nové pravidlá, nové postupy dodržiavať, ale vytvorí sa pre to, pre to právny rámec, a tak ako už dnes máme, teraz chcem hovoriť o tom pozmeňujúcom návrhu, ako už dnes máme v právnom poriadku povinnosť požiadať o vyjadrenie ministerstva financií k predpokladaným dopadom na rozpočet verejnej správy, tak sa doplní aj povinnosť požiadať ministerstvo hospodárstva, resp. prerokovať s ministerstvom hospodárstva aj dopady na podnikateľské prostredie, čo opäť môže byť čisto formálne, že budú, bude jedno aj druhé stručné, ale ak bude to navádzať k tomu, aby aj poslanci dôkladnejšie spracovali dopady na podnikateľské prostredia, aby sa tým ministerstvo hospodárstva reálne zaoberalo, a budeme takto možno drobnými krôčkami spieť k normálnejšiemu legislatívnemu procesu, nielen vo vzťahu k podnikateľskému prostrediu.
J. Liška, minister obrany SR: (2005-09-21):
Vážený pán predsedajúci, vážené panie poslankyne, vážení páni poslanci, predložený návrh zákona vypracovalo ministerstvo obrany z dôvodu vzniku plne profesionálnych ozbrojených síl Slovenskej republiky. Zrušením základnej služby, náhradnej služby a zdokonaľovacej služby sa zásadne zmení rozsah brannej povinnosti občanov. Tieto zmeny v doplňovaní ozbrojených síl Slovenskej republiky si vyžiadali úpravu rozsahu brannej povinnosti občanov a vypracovanie nového zákona o brannej povinnosti a v súlade s čl. 18 a 25 Ústavy Slovenskej republiky aj nového zákona o alternatívnej službe v čase vojny a vojnového stavu. Vypracovaním tohto zákona budú zabezpečené ústavné práva občana na vykonanie alternatívnej služby namiesto mimoriadnej služby, ak jej výkon je v rozpore s jeho svedomím alebo náboženským vyznaním. Návrh zákona je v súlade s Ústavou Slovenskej republiky, ústavnými zákonmi, zákonmi, ako aj s medzinárodnými zmluvami, ktorým je Slovenská republika viazaná. Vážený pán predsedajúci, vážené panie poslankyne, vážení páni poslanci, prosím vás o postúpenie predloženého návrhu zákona do druhého čítania. Ďakujem.
Kollár, Boris, predseda NR SR (2022-03-23):
Výbory, pani kolegyňa.
Fronc, Martin, poslanec NR SR (2011-02-08):
Ďakujem pekne, pán predsedajúci. Ja som bol prihlásený ako druhý, ak som sa dobre díval, a tu sa stalo zvykom, že sa tu hrá na „preskáčku“, to myslím, že by sme si mali odvyknúť. Celkom krátko, aby som zareagoval na kolegu Přidala. Viete, bol návrh 9-násobok, 4-násobok, taký mantinelizmus a stávajú sa tu preteky a stáva sa z toho taký podivný zápas. Ako som práve dostal jednu informáciu, jeden z kandidátov na riaditeľa navrhol, aby ten plat bol rovný minimálnemu platu a potom bral ako percentá zo zisku, keď bude mať. Takže aj takéto návrhy sú. Ale celkom vecne by som rád povedal, že bolo by rozumné, naozaj, aby sme prestali tento smiešny politický zápas a skúsili sa rozumne porozprávať o nájdení vhodného variantu na takýto plat s tým, že naozaj je pravdou, že krajina je v situácii, keď všetci šetríme, no tak ako treba, aby to bolo cítiť všade, pretože ľudia potom takýto návrh platu skôr vnímajú ako istý druh provokácie. Ďakujem.
Poliačik, Martin, poslanec NR SR (2013-05-22):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Kaliňák, Robert, podpredseda vlády a minister vnútra SR (2015-11-26):
Ďakujem pekne.
Zemanová, Anna, poslankyňa NR SR (2016-10-21):
Ďakujem pekne za slovo. Pani podpredsedníčka, pán minister, ja som sa k tomuto návrhu zákona podrobne vyjadrila pri prvom, keď bolo v prvom čítaní, a následne aj opakovane vo výbore. Chcem podotknúť a teda aj poďakovať sa, čo dneska už robím tretíkrát, čo teda je nezvyklé, ale (zasmiatie sa rečníčky) musím to skonštatovať, že pri tomto zákone, návrhu zákona sme naozaj komunikovali priamo s vami na pôde u vás v kancelárii, ale následne som mala aj diskusiu s riaditeľom sekcie odboru vôd a s jeho ľuďmi. Opakovane sme sa, diskutovali a chcem tú pasáž, ktorá bola pôvodne mnou navrhovaná na úpravu pri povinnosti pripraviť záverečnú správu pre odberateľov podzemných vôd, ktorí odoberajú podzemnú vodu viac ako 15-tisíc kubíkov ročne alebo 1 250 kubíkov podzemnej vody mesačne s tým, že im budú podľa novely zákona, teda od 1. decembra 2018, ukončené platné povolenia na tieto odbery podzemných vôd. Vítam to, že táto lehota sa predlžuje, pretože naozaj tá problematika dopracovania, prepracovania svojich žiadostí a spojené s vypracovaním záverečnej správy v zmysle geologického zákona sú veľmi náročné. Môj pôvodný návrh bol, aby boli tí, ktorí sú riadne evidovaní a riadne vykazujú svoje povinnosti a platia za odbery podzemných vôd, aby boli oslobodení od tejto povinnosti. Nakoniec teda po odbornej debate sme dospeli nejak spoločne k záveru, že je to možné aj dnes na základe existujúcich, existujúcich paragrafov zákona geologického, aj zákona o vodách, že ak bude vydané metodické usmernenie pre hydrogeológov, aby používali jednotný postup pre týchto odberateľov, aby sa títo najmä poľnohospodári, ale aj obce a mestá, teda odberatelia nestali rukojemníkmi, dá sa povedať, mojich kolegov hydrogeológov, ale aby naozaj záverečné správy o výpočte podzemných vôd, ktoré iste sú potrebné dáta pre to, aby sme vedeli tú vodnú bilanciu nejako posúdiť tak, aby boli postupy jednotné. Na rokovaní ste prisľúbili, že bude, ministerstvo teda vypracuje nejaké metodické usmernenie, ktoré bude jasné aj pre týchto odberateľov, ale aj pre spracovateľov záverečných správ, tak len, pán minister, chcela by som vás aj touto formou na tejto pôde poprosiť a prípadne keby ste vedeli povedať, že či na tomto usmernení sa už pracuje, resp. kedy bude možné, že bude na svete. Pretože ak, síce s odkladom účinnosti sa vytvára istý časový priestor, avšak ak v tom usmernení budú ustanovené nejaké povinnosti, ktoré doterajší odberatelia možno v tejto chvíli nevykonávajú, tak aby to nebolo zase, že sa ustanovia povinnosti, ktoré budú nerealizovateľné. Tak by som chcela vedieť, poprosiť vás, aby ste nám povedali, že kedy môžme očakávať nielen ja, ale hlavne tí odberatelia podzemných vôd, kedy môžu toto usmernenie od vás očakávať. Ďakujem.
Kyselica, Lukáš, poslanec NR SR (2023-05-03):
Vďaka. V rozprave nevystúpil nikto, preto pristúpime k hlasovaniu o pozmeňujúcich návrhoch zo správy. Dajte, prosím, hlasovať o bodoch 1 až 21 s odporúčaním gestorského výboru schváliť.
Horváthová, Eva, poslankyňa NR SR (2023-05-03):
Ďakujem. Ešte som nemala možnosť čítať toto vyjadrenie Slovenskej lekárskej komory. Nie je pravda, čo uvádzajú, že môže lekár písať, špecialista alebo všeobecný, lieky na tri mesiace. Nie je to pravda. Práve ten repetatur recept, ktorý sme tu spomínali, umožňuje lekárovi napísať lieky na jeden rok. A to sme chceli dosiahnuť, aby sa toto aj využívalo. Ak je povedzme epileptik, ktorý má, dlhodobo berie tie isté antiepileptiká, jeho stav je stabilizovaný, tak špecialistovi nič nebráni pri kontrole pravidelnej, ktorá musí byť, podotýkam aj vzhľadom na to, čo tu už bolo povedané, minimálne raz za rok, lebo vtedy stráca oprávnenie všeobecný lekár takýto liek napísať aj podľa tej staršej legislatívy, ktorá tu bola doteraz, tak vtedy ten lekár, pokiaľ nepredpokladá zhoršenie stavu pacienta, je schopný mu napísať ten liek na tri mesiace, na šesť mesiacov aj na dvanásť mesiacov. Kľudne môže pacienta informovať o tom, že ak sa vám zhorší stav, nebude sa vám niečo zdať, alebo budete mať, samozrejme, nejaký záchvat alebo podozrenie, môžete prísť aj skorej a tento repetatur recept sa dá zrušiť a zmení sa liečba prípadne. Všetci uznáme, že je... a to vyplýva aj z tých indikačných a preskripčných odporúčaní, alebo teda obmedzení pre lekára. Je viac ako výsostne želané, aby takéto špecifické ochorenia, však preto aj je indikačné obmedzenie, bolo na špecialistovi, čiže on si musí manažovať toho pacienta. A čo spomínal predrečník pán doktor Urban, to, keď ja predpisujem liek, akýkoľvek lekár, vy si musíte byť vedomý predsa interakcie liekov, vy ste zodpovedný za ten predpis. Vy musíte vedieť, či interaguje s iným. To nemôžme nechať na všeobecného lekára, že vy neviete. Navyše špecialisti predpisujú menšie spektrum liekov a sú si vedomí lepšie nežiaducich účinkov alebo prípadných, prípadných problémov pri, pri, keď kolidujú nejaké dva lieky. Čiže na to by som tiež chcela upozorniť. A ďakujem za slovo.